Държавен вестник, бр. 14, 2024 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  14
Предвидените в § 10, т. 2 от ЗИД на НПК 
изменения нарушават визираната йерархия, 
а оттам и функционирането на правовата 
държава. По смисъла и съдържанието си 
промените, предвидени в § 10, т. 2 от за-
ключителните разпоредби на ЗИД на НПК, 
реорганизират конституционно определена 
структура, преразпределят правомощия и 
възстановяват такива, отменени с конститу-
ционна норма. По същество такава уредба е 
равносилна на промяна в Основния закон, 
без да се спази специалният ред за това, 
изведен в Глава девета от Конституцията.
Не е спазен дори общият ред за приемане 
на закон, доколкото чл. 80, ал. 1, изр. 3 от 
Правилника за организацията и дейността 
на Народното събрание постановява, че  
„[п]редложения, които излизат извън предмет-
ния обхват на приетия на първо гласуване 
законопроект, не се разглеждат и гласуват по 
същество.“ На 30.01.2024 г. е внесено пред-
ложението за промяна на ЗСВ чрез заклю-
чителните разпоредби на ЗИД на НПК, като 
промяната е насочена към реорганизация 
на структурата и правомощията на органи 
на съдебната власт. Това предложение внася 
текст, който е извън обхвата на обсъдения 
на първо четене законопроект и гласуването 
му нарушава Правилника за организацията 
и дейността на Народното събрание, както и 
принципите на обоснованост, предвидимост, 
откритост, съгласуваност и стабилност, които 
законодателят е длъжен да спазва по силата 
на чл. 26, ал. 1 от Закона за нормативните 
актове.
Уважаеми народни представители,
Преразглеждането на оспорените разпо-
редби е възможност за Народното събрание 
прецизно да изпълни първоначалната цел на 
законопроекта за транспониране на Директи-
ва 2012/13/ЕС на Европейския парламент и 
на Съвета от 22 май 2012 г. относно правото 
на информация в наказателното производство 
и да не допусне погазване на йерархичната 
система на нормативните актове, на проце-
дурните изисквания на конституционното 
нормотворчество и на правовия ред, на който 
се гради обществото ни.
Поради това и като се ръководя от изло-
жените мотиви, на основание чл. 101, ал. 1 
от Конституцията на Република България 
връщам за ново обсъждане в Народното 
събрание разпоредбите на § 2 и § 10, т. 2 от 
Закона за изменение и допълнение на Нака-
зателно-процесуалния кодекс, приет от 49-ото  
Народно събрание на 1 февруари 2024 г.
Президент на Републиката: 
Румен Радев
1381
УКАЗ № 29
На основание чл. 100, ал. 2 от Конститу-
цията на Република България във връзка с 
чл. 19, т. 4 и чл. 146, т. 1 от Закона за отбраната 
и въоръжените сили на Република България
П О С Т А Н О В Я В А М :
1. Назначавам полковник Данаил Благовес-
тов Баев за директор на дирекция „Разузнава-
не“ във Военния секретариат на Европейския 
съюз, считано от 1 април 2024 г.
2. Удостоявам полковник Данаил Благовес-
тов Баев с висше офицерско звание „бригаден 
генерал“, считано от 1 април 2024 г.
Изпълнението на указа възлагам на ми-
нистъра на отбраната.
Издаден в София на 12 февруари 2024 г.
Президент на Републиката:  
Румен Радев
Министър-председател: 
Николай Денков 
Подпечатан с държавния печат.
Министър на правосъдието: 
Атанас Славов
1415
УКАЗ № 30
На основание чл. 98, т. 1 от Конституцията 
на Република България във връзка с чл. 466 
от Изборния кодекс
П О С Т А Н О В Я В А М :
Насрочвам нов избор за кмет на кметство 
Прохлада, община Дулово, област Силистра, 
на 23 юни 2024 г.
Издаден в София на 12 февруари 2024 г.
Президент на Републиката: 
Румен Радев
Подпечатан с държавния печат.
Министър на правосъдието: 
Атанас Славов
1416
УКАЗ № 31
На основание чл. 98, т. 1 от Конституцията 
на Република България във връзка с чл. 463, 
ал. 5 от Изборния кодекс
П О С Т А Н О В Я В А М :
Насрочвам частичен избор за кмет на кмет-
ство Крета, община Мездра, област Враца, на 
23 юни 2024 г.
Издаден в София на 12 февруари 2024 г.
Президент на Републиката: 
Румен Радев
Подпечатан с държавния печат.
Министър на правосъдието: 
Атанас Славов
1417